Terra nullius, հռոմեական իրավունքից եկող լատինական արտահայտություն, որը թարգմանաբար նշանակում է «ոչ ոքի երկիր»։ Արտահայտությունը օգտագործվում է միջազգային իրավունքում, այն դեպքում, երբ տվյալ տարածքը չի գտնվում որևէ պետության իշխանության տակ, կամ եթե պետությունը հրաժարվել է տվյալ տարածքի վրա իրավունքներն հաստատելուց։ Այս տերմինն XVIII դարից մինչև XX դարի սկիզբը մեծ նշանակություն է խաղացել եվրոպական գաղութացումների ժամանակ, terra nullius վերաբերվել է փաքրաթիվ բնակչություն ունեցող տարածքներին։ Դա նշանակում է, որ այն կարող է նվաճել և բնակեցնել ցանկացած եվրոպական պետություն։